Gie Waee video chat room – CLIPONYU | Video Chat Online
HotBasicPremiumLuxuryToGie WaeeJumlahPattern1888188288588888Sendchoose goods!!My Bag Bokke het grootste agting vir All Blacks | Netwerk24
Deur Cobus Claassen 24 Julie 2019 07:12
Die Springbok-haker Malcolm Marx en die slotte Lood de Jager (links) en Franco Mostert in ’n ligte luim op die oefenveld voor Saterdag se toets in die Rugbykampioenskap teen die All Blacks. Foto: Getty Images
Die eerste keer in tien jaar in Nieu-Seeland en die eerste oorwinning nóg in die Westpac-stadion oor die All Blacks. Dit was beslis betekenisvol, het Matt Proudfoot, voorspeler-afrigter van die Springbokke, Dinsdag oor Suid-Afrika se opskudding verlede jaar oor die wêreldkampioen in die Nieu-Seelandse hoofstad gesê.
Dié verrassende oorwinning van 36-34 oor die All Blacks in die Rugbykampioenskap is vandeesweek ’n gewilde besprekingspunt in die aanloop tot Saterdag se herontmoeting.
Die hoogtepunt van die Springbokke se 2018-seisoen was ’n skokoorwinning oor die All Blacks in Wellington. Foto: Getty Images
“Dit is seker ’n geval van elke hond kry sy dag. Ons kan ons wel nie te veel daaraan steur nie, maar dit was betekenisvol in die lig van Suid-Afrikaanse rugby wat in 2018 ’n nuwe rigting ingeslaan het,” het Proudfoot gesê.
Die Bokke het ’n paar weke ná die heldedade so byna weer daarin geslaag om die Kiwi’s op Loftus Versfeld te klop.
’n Drie in die 79ste minuut deur die plaasvervanger Ardie Savea het die All Blacks met 32-30 laat seëvier nadat die tuisspan in ’n stadium met 23-6 voor was.
“Dit (die vertonings) was belangrik om die groep die gerusstelling te gee dat daar vordering is.
“Daar is nou ’n maand of twee voordat die Wêreldbeker-toernooi begin en ons het nog baie werk oor.”
Proudfoot sê die groep is steeds in ’n boufase, met enkele spelers wat nog nooit nie of lanklaas teen Nieu-Seeland gespeel het.
“Dit is in terme van ons WB-veldtog ideaal om daardie spelers hier teen die All Blacks bloot te stel aan die detail en intensiteit wat nodig is op dié vlak.”
Hoewel die All Blacks Saterdag in Buenos Aires ’n taamlik onoortuigende oorwinning oor Argentinië behaal het, is Proudfoot vol lof vir die Kiwi’s.
Die All Blacks is sonder verskeie groot name soos die kaptein, Kieran Read, en Sam Whitelock Argentinië toe.
“Ek sou gelukkig gewees het om daarheen te gaan en te wen teen so ’n deurwinterde internasionale span.
“Dat hul kultuur en ingesteldheid só vinnig tuisgebring kan word wanneer nuwelinge speelkans kry, is merkwaardig.
“Hulle het ’n slim afrigtingspan en hul plan sal waarskynlik baie ooreenstem met die een teen ons in Pretoria verlede seisoen.”
Proudfoot benadruk hulle het die grootste agting vir die All Blacks.
“Wanneer jy teen Nieu-Seeland in sy agterplaas speel, moet jy respek hê vir die uitdaging wat dit bied.”
Wanneer jy teen Nieu-Seeland in sy agterplaas speel, moet jy respek hê vir die uitdaging wat dit bied.
Die Bok-haker Malcolm Marx het aan rugbyskrywers gesê hoewel die Springbokke beslis nie die gunstelinge is nie, steur hulle hulle nie daaraan nie.
“Die All Blacks is al vir agt, nege jaar die voorste span ter wêreld. Ons fokus is eerder op onsself en dit waarop ons kan verbeter.”
Marx is gevra of hy Bongi Mbonambi as ’n groter bedreiging in sy posisie beskou nadat die Bokke se “naasbestes” die afgelope Saterdag korte mette van die Wallabies gemaak het.
“Nee, ons is ’n span. Dit is buitendien nooit jou trui nie. “Ons almal het hard gewerk die laaste drie of vier weke en die oorwinning bring selfvertroue in die groep.”
Meer oor: Matt Proudfoot | Malcolm Marx | Nieu-Seeland | Wellington | Bokke | Toetsrugby | Rugbykampioenskap | Springbokke | All Blacks